હજારો વર્ષની ઉત્ક્રાંતિએ અસ્તિત્વ ટકાવી રાખવા માટે તમારા શરીરને એક પ્રબુદ્ધ રચનાતંત્રનો વિકાસ કરવામાં મદદ કરી છે. જયારે તમે એક સ્વાસ્થ્યપ્રદ ભોજન આરોગી રહ્યા હોય, તે પછી ભલે ને ગમે તેટલું સ્વાદિષ્ટ કેમ ન હોય, તમારું શરીર તમને કહેતું હોય છે કે ક્યારે આરોગવાનું બંધ કરવું જોઈએ. તેને આરામની જરૂર હોય ત્યારે તે તમને ઘેન આપશે, તેને જયારે પુરતી ઊંઘ થઇ ગઈ હશે ત્યારે તે તમને જગાડશે, તેને પાણીની જરૂર હોય ત્યારે તમને તરસ લાગતી હોય છે, તેને ખોરાકની જરૂર હોય ત્યારે તમને ભૂખ લાગતી હોય છે. તમારા શરીરને તંદુરસ્ત રાખવાનો સરળ ઉપાય એ છે કે તેને સાંભળો, તેનાં તરફ ધ્યાન આપો. જો તમે તેને અવગણો નહિ અને નિયમિત કસરત કરતા રહો તો તમારા શરીરને તંદુરસ્ત રાખવાની શક્યતા વધી જાય છે.